philips rcha den grooten titel. doen te
wete. iegewoordighe ende toecommende dat
wij ontfangen hebben d’oytmoedighe supplica
tie van jan vanderheijden sone wijlen isaacq
vander heijden inhoudende hoe dat hij int jaer
sesthienhondertvijftich van ons heeft ver
worven de medegaende opene brieven van
remissie over sekeren doodtslach bij hem ge
committeert inden persoon van jan pierlars
ende meijnende ter goeder trouwen dat hij
daermede gerust mochte wesen sonder hedt
voorders te moeten doen oft de voors. briven
te moeten interineren van welcke ignorantie
ende omissie hij onder correctie excusabel is
als wetende eenen slechten huysman die lesen noch
schrijven en can soo ist dat hij nu onlancx bijden
officier onser stadt loven is geapprenhendeert
geweest ende gestelt in hachten uuyt oirsaecke
dat hij hem binnen de sesse maenden naert impl$
treren vande selve brieve niet en heeft gepresen
teert tot het interinement der selver ende want
den suppliant daerinne teenemael omnosel is
gelijck als voorseijdt is soo keerde hij hem tot ons
seer oydtmoedelijck biddende om andere onse opene
brieven van remissie soo eest dat wij desen
aengesien ende hierop gehoort het officie
fiscael van brabant geneijght wesende ter bede
des voorschreven suppliants ende willende hem
in dit stuck prefereren gratie ende misericordie
voor strangheijt ende rigeur van rechte hebben
den selven suppliant inden gevalle als inde voors.
brieven in date alsboven van nieuws quijtgeschon
den ende vergeven schelden quijtte ende vergeven uuyt
sunderlinger gratien bij desen onsen brieve t’feyt
ende ongeval offensie ende breucke corporele
ende criminele daerinne hijter cause van dyen
met daeraen cleven mach teghen ons ende
justitie misdaen ende misbruyckt mach heb$
ende hebben dienaengaende wedergestelt
ende gerestitueert stellen weder ende restitue
ren tot sijnen goeden naeme fame ende geruchte
in onsen voorschreven lande van brabant ende
alle andere onse landen ende heerlijckheden e$
tot sijne onverbeurde goeden in dijen hij eenighe
onder ons heeft gelijck ende in alder manieren
soo hij was voorde toecompste vanden feyte
inde selve brieven vermelt op imponeren
hierop een eeuwich geswijch onsen procureur
generael van brabant meyer van loven
officier van wilsele ende alle anderen onse
justicieren ende officieren wie sij sijn
satisfactie ende beternisse ierst ende
vooral gedaen der partijen geinteresseer
de indyen die noch niet gedaen en sijn ende
eenighe daertoe staet civilyck alleenlijck
behoudelijck dat die voorschreven suppliant
gehouden sal sijn t’selve feijt te ons te beteren
civilijck naer gelegentheijt vande saecke
ende faculteijt van sijne goeden met oock te
betaelen die redelijcke costen van justitie
hieromme alreede gedaen ende te doene
allet ter taxatie ende moderatie van onse$
seer lieven ende getrouwen die cancellier
ende luyden van onsen raede geordonneert
in brabant die wij daertoe gecommit
teert hebben ende committeren bij desen ont
bieden daeromme ende bevelen den selven ons$
cancellier ende raedtslieden dat voor hen geroe
pen sie gene die daeromme behooren geroepen $
sijn sij procederen wel ende deughdelijck ter
verificatie ende interinemente vandesen en$
totter taxatie ende moderatie vande voors.
amende ende costen justictien alsoo sij sullen
vinden behoorende welck interinement
de voors. suppliant gehouden sal sijn te ver
suecken ende hem in persoone te presenteren
in onsen voorschreven raede promptelijck
opde peyne van te verbueren deffect van desen
ende voorschreven brieven tot welcken
effecte die suppliant uuytten gevancke
nisse tot loven sal worden gessisteert op
het treurenborch deser onser stadt brus
sele ende dat gedaen ende de selve civile
boete ende costen van justicien getaxeert
ende betaelt sijnde in handen vanden genen
dijen dat behooren sal t’sij onsen voorschreven
procureur generael van brabant onsen
officier van wilsele ende alle andere onse
rechteren justicieren officieren ende
ondersaeten ende toecomende dijen dat
aengaen sal moghen heure stedehouderen
ende eenen iegelijcken van hun besundere
soo hem toebehooren sal doen laeten ende
gedoogen den voorschreven suppliant van
deser onser tegenwoordiger gratien ende
remissien ende van allen d’inhouden van desen
ende voors. brieven inder vuegen ende
manieren voore verhaelt rustelijck vrede
lijck volcommentlijck ende eeuwelijck
genieten ende gebruycken sonder hem te doen
ofte laeten geschieden nu noch in toecomende tijden
eenich hinder letsel oft moyenisse aen lijve
noch aen goeden ter contrarein maer in dyen
sijn lijff oft eenighe van sijne goeden daer
omme gearresteert becommert oft beleth
waeren dat sij die setten ende stellen terstondt
ende sonder vertreck geheelder ende vol
commender delivrantie want ons alsoo
gelieft ende ten eynde dat dit vast ende
gestadich blijve ten eeuighen daeche soo
hebben wij onsen segel hieraen doen hangen
behoudelijck in anderen dingen onsen rechte
ende eenenyegelijcken anderen dessijns
gegeven in onse stadt van brussele den
sevensten dach der maendt van augusti
int jaer ons heeren duysent sesse hondert
ende vierenvijftich ende van onse rijcke
het vierendertichste
collata concordat
dero$$